CELEX: 32006D0732
Language: sl
Date: 2006-10-27 00:00:00
Title: 2006/732/ES: Odločba Komisije z dne 27. oktobra 2006 o neobjavi sklicevanja na standard EN 13683:2003 Oprema za nego vrta – Motorni drobilniki/sekalniki – Varnost v skladu z Direktivo 98/37/ES Evropskega parlamenta in Sveta (notificirano pod dokumentarno številko C(2006) 5060)   (Besedilo velja za EGP)

28.10.2006   
            
            
               SL
            
            
               Uradni list Evropske unije
            
            
               L 299/29
            
         
      ODLOČBA KOMISIJE
   
   z dne 27. oktobra 2006
   o neobjavi sklicevanja na standard EN 13683:2003 „Oprema za nego vrta – Motorni drobilniki/sekalniki – Varnost“ v skladu z Direktivo 98/37/ES Evropskega parlamenta in Sveta
   (notificirano pod dokumentarno številko C(2006) 5060)
   (Besedilo velja za EGP)
   (2006/732/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive 98/37/ES Evropskega parlamenta in Sveta z dne 22. junija 1998 o približevanju zakonov držav članic o strojih (1) in zlasti člena 6(1) Direktive,
   ob upoštevanju mnenja stalnega odbora, ustanovljenega v skladu s členom 5 Direktive 98/34/ES Evropskega parlamenta in Sveta z dne 22. junija 1998 o določitvi postopka za zbiranje informacij na področju tehničnih standardov in tehničnih predpisov ter pravil o storitvah informacijske družbe (2),
   ob upoštevanju naslednjega:
   
               (1)
            
            
               Kadar nacionalni standard, ki prenaša usklajeni standard, na katerega je bilo sklicevanje objavljeno v Uradnem listu Evropske unije, zajema eno ali več bistvenih zdravstvenih in varnostnih zahtev, določenih v Prilogi I k Direktivi 98/37/ES, se za stroj, izdelan v skladu s tem standardom, domneva, da izpolnjuje bistvene zahteve v zvezi s tem.
            
         
               (2)
            
            
               Na podlagi člena 6(1) Direktive 98/37/ES je Nemčija vložila uradni ugovor v zvezi s standardom EN 13683:2003, ki ga je 8. septembra 2003 sprejel Evropski odbor za standardizacijo (CEN), sklicevanje nanj pa še ni bilo objavljeno v Uradnem listu Evropske unije.
            
         
               (3)
            
            
               Po preučitvi standarda EN 13683:2003 je Komisija ugotovila, da ne izpolnjuje bistvenih zdravstvenih in varnostnih zahtev 1.1.2.(c) (Načela vgraditve varnosti), 1.3.8 (Izbira varovanja proti tveganju pri gibljivih delih) in 1.4.1 (Splošne zahteve za varovala in zaščitne naprave) iz Priloge I k Direktivi 98/37/ES. Prvič, specifikacije o preprečevanju dostopa do rezil s strani podajanja in od zgoraj, določene v klavzulah 5.2.1.1 in 5.2.1.2 standarda, niso zadostne za preprečitev stika z rezilom. Ukleščene odrezke je mogoče odstraniti med delovanjem naprave in pri tem lahko roka pride v stik z rezilom. Drugič, specifikacije o preprečitvi dostopa do rezila s spodnje strani praznilnega žleba, določene v klavzuli 5.2.2 standarda, niso zadostne. Dimenzije praznilnega žleba so takšne, da bi roka odraslega človeka lahko prišla v stik z rezilom.
            
         
               (4)
            
            
               Sklicevanja na standard EN 13683:2003 se zato ne objavijo v Uradnem listu Evropske unije –
            
         SPREJELA NASLEDNJO ODLOČBO:
   Člen 1
   Sklicevanja na standard EN 13683:2003 „Oprema za nego vrta – Motorni drobilniki/sekalniki – Varnost“ se ne objavijo v Uradnem listu Evropske unije.
   Člen 2
   Ta odločba je naslovljena na države članice.
   
      V Bruslju, 27. oktobra 2006
      
         
            Za Komisijo
         
         Günter VERHEUGEN
         
         
            Podpredsednik
         
      
   
   
      (1)  UL L 207, 23.7.1998, str. 1. Direktiva, kakor je spremenjena z Direktivo 98/79/ES (UL L 331, 7.12.1998, str. 1).
   
      (2)  UL L 204, 21.7.1998, str. 37. Direktiva, kakor je nazadnje spremenjena z Aktom o pristopu iz leta 2003.